Emlyn Brown Appointed Vice President, Wellbeing for AccorHotels’ Luxury Brands | AccorHotels
Emlyn Brown_©Yves Forestier - Alkama-jpg Leermeester: Koorleier André van der Merwe | Rapport
Leermeester: Koorleier André van der Merwe
Deur Eckardt Cloete
Sy drie kore het vanjaar pryse by die dosyne ingeryg, maar dis toe die Universiteit Stellenbosch se koor, waarvan hy leier en dirigent is, deur die kultuurorganisasie Interkultur as nommer een onder die duisend bestes ter wêreld aangewys is, dat hy moes weet hy doen iets reg!Kan iemand geleer word om te sing? Ek glo nie daar is werklik iets soos “toondoof” nie – enige waar--neming en bewussyn van klank diskwalifiseer dié term. As koor-leier kan ek ’n groot verskil maak aan klankproduksie en intonasie. Maar daardie kombinasie van ’n werklike mooi stem en goeie ore is iets waarmee net bevoorregte individue gebore word.Daar is ’n fantastiese toneel in Woody Allen se nuwe fliek. ’n Musiekvervaardiger ontdek die ongelooflike opera-talent van ’n begrafnisondernemer wanneer hy die ou in die stort hoor sing. Die enigste probleem is hy kan net sing wanneer hy in die stort is. Dan beleef die vervaar-diger ’n gloeilamp-oomblik: Hy rig ’n stort op die operaverhoog in! Dink jy daar is ’n emosionele of spirituele plek waarvandaan mense op hulle beste sing?Ek ervaar gereeld so ’n “stort-toneel” wanneer ek landwyd oudisies aflê vir die Suid-Afrikaanse Jeugkoor – so ’n asem-wegslaan-oomblik wanneer jy in ’n afgeleë township ’n ongeslypte stem ontdek wat eendag dalk op ’n wêreldverhoog kan staan. Sang is die mees organiese vorm van musiekmaak – jou liggaam is jou instrument en dis die enigste musiekinstrument wat klank en teks kombineer. As koorleier werk ek doelbewus aan die ontsluiting van dié woord-klank-verhouding, sodat die musiek vanuit ’n eerlike emosionele dimensie ontsluit word. Die tradisie van koormusiek het binne die kerk ontstaan. Hoe verklaar jy die besondere aantrekkingskrag wat spirituele koormusiek ook vir ongelowige mense het?Koorsang bied baie mense die geleentheid om die magiese aspek van groepsang te ervaar. Godsdienstige tekste spreek universele temas aan: hoop, versugting, lyding, jubeling. Dit ontsluit die sanger se interpretatiewe en emosionele kragtoevoer. Dis ’n paradoks – vir ’n paar oomblike ervaar die sanger die ewigheid. Deur die musiek uit te voer word elke sanger deel van daardie menslike uiting oor die eeue heen.Wat beskou jy as jou grootste prestasie in jou lewe tot dusver? Om met ’n groep sangers die regte balans tussen dissipline en vryheid te bewerkstellig.Het jy skuldige pop-plesiere waarvan niemand weet nie? Ek was nooit ’n puris nie! Ek dink dit sal dom wees. Ons leef in ’n tyd van kruisbestuiwing en fusion, waar komponiste eklekties werk. Goed, daar word deesdae soms gemors gekom-poneer, maar daar is ook opwindende voorbeelde van oorbrugging van genres. Of dit nou popmusiek is of kunsmusiek – ek moet respek hê vir die werk as sodanig. Queen se musiek, byvoorbeeld, fassineer my – dit vertaal ook wonderlik in die koormedium.Wat onderskei ’n goeie koorleier van ’n briljante een?’n Koorleier moet die vaardigheid hê om te kan interpreteer. Die musiek moet vir so baie individue in die groep betekenisvol ontsluit word. Wanneer elke koorlid se oë straal met die essensie van die musiek, dan het jy meer as die gemiddelde bereik.* André van der Merwe rig drie kore af: die Stellenbosch Univer-siteitskoor, wat onlangs tydens ’n optrede adj. pres. Kgalema Motlanthe tot trane gedryf het, die Stellenberg Meisiekoor (tweede beste jeugkoor in die wêreld) en die Suid-Afrikaanse Jeugkoor.Wat is jou gunsteling-sportsoort? Ek respekteer en bewonder veral spansport. Ek self gym gereeld – mense besef nie hoe fiks ’n koorleier moet wees nie. ’n Mens deel baie energie met ’n koor!
Die wie, wat, wanneer en hoe van die WVF
Heilie se vinnige Peer-krummeltert
Breyani: Kerrievis en 'hot cross buns'
'n Skool waar kinders hul eie ding leer doen